Børstemarihøner

Bøstemarihøner (Mycetaeidae) er en familie av biller som er nært beslektet med marihøner (Coccinellidae).

Utseende 
Små biller med oppstående børster på oversiden. Antennene er middels lange og klubbeformede. Slekten Agaricophilus er bredt ovale, svarte på farge, slekten Mycetaea mer avlange og brunlige.

Levevis 
Soppmarihønene lever av sopp av ulike slag. De kan finnes på kjuker, på ulike slags sopp-fruktlegemer, under barken på døde trær, mellom råtnende plantedeler og i tilknytning til maur.

Utbredelse 
Gruppen er utbredt i Holarktis og det sørlige Afrika.

Systematisk inndeling 
Inntil nylig ble gruppen regnet som en underfamilie av soppmarihøner (Endomychidae).

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien børstemarihøner, Mycetaeidae Jacquelin du Val, 1858 
 Slekten Agaricophilus Motschulsky, 1838
 Agaricophilus dieneri Reitter, 1911
 Agaricophilus reflexus Motschulsky, 1838
 Slekten Mycetaea Stephens, 1829 
 Mycetaea ciliata Arrow, 1948
 Mycetaea ovulum Wollaston, 1861
 Mycetaea pilosella Blackburn, 1891
 Mycetaea subterranea (Fabricius, 1801) - finnes i Norge
 Mycetaea tafilaletica Smirnoff, 1957

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om soppmarihøner, s. 314-315.
 Nettsiden insectimages.org, med et stort bildegalleri av soppmarihøner:

Eksterne lenker 
 

Biller formelt beskrevet i 1858
Soppmarihøner
Dyr formelt beskrevet av Pierre Nicolas Camille Jacquelin du Val